Леапард 2

**Леапард 2** () — нямецкі асноўны баявы танк.

Цяпер выраблена больш за 3000 танкаў гэтага тыпу, якія стаяць на ўзбраеньні войскаў Нямеччыны, Аўстрыі, Нарвэгіі, Швэцыі, Швайцарыі, Гішпаніі, Даніі, Грэцыі, Турэччыны й іншых краінаў.

## Гісторыя стварэньня
Пасьля стварэньня танка Леапард 1 у 1965 г. у ФРН фірмаю Porsche пачаліся працы па ўдасканаленьні яго канструкцыі, паралельна з працягам сумеснага праекту ЗША і ФРН MBT-70. Нацыянальная нямецкая праграма, якая атрымала ў 1967 г. назву «Пазалочаны леапард», а затым — «Вяпрук» (Keiler) прывяла да стварэньня ў 1969г. двух прататыпаў, прызначаных для выпрабаваньняў. З 1970 г. ішла вытворчасьць прататыпаў фірмаю Krauss-Maffei. У 1973 г. пэрспэктыўны танк атрымаў сучасную назву. Некалькі прататыпаў «Леапарду-2» удзельнічалі ў параўнальных выпрабаваньнях з пэрспэктыўным амэрыканскім танкам XM-1 на Абэрдынскім палігоне, падчас якіх нямецкі танк меў роўнасьць па шматлікіх паказчыках, пераўзыходзіў па рамонтапрыдатнасьці й запасу ходу, аднак саступаў па кучнасьці й дакладнасьці стральбы.

## Сэрыйная вытворчасьць
Па выніках усіх выпрабаваньняў і канструктыўных дапрацоўкаў у 1977 г. было прынята рашэньне пра вытворчасьць 1800 танкаў у пяці сэрыях для патрэбаў Бундэсвэру; галоўным падрадчыкам заставалася фірма Krauss-Maffei. У 1979 г. ён паступіў на ўзбраеньне.

## Мадыфікацыі
Танкі Леапард 2 створаны па клясычнай кампаноўцы: мэханік-кіроўца знаходзіцца ў пярэдняй частцы корпусу, камандзір танку, наводчык гарматы (справа ад гарматы) і зараджалы (зьлева) знаходзяцца ў вежы; рухавік разьмешчаны ў кармавой частцы. Узбраеньне ўсіх танкаў, за выключэньнем мадэлі А6, складаецца з 120-мм гладкаствольнае гарматы кампаніі Rheinmetall даўжынёю ствала 44 калібру, дзьвюх 7,62-мм кулямётаў — спаранага з гарматаю й зэнітнага, разьмешчанага на даху вежы. Акрамя таго, на вежы разьмяшчаліся блёкі марціраў, прызначаных для пастаноўкі дымавое завесы. На танках увесь час мадэрнізавалася бранявая абарона й сыстэмы кіраваньня агнём.

Баявая маса машынаў першае сэрыі складала звыш 50 тонаў, яны ўжо мелі камбінаваную шматпластавую браню, стабілізаваную ў дзьвюх плоскасьцях гармату, прыборы начнога назіраньня (у праекце, аднак тэплавізары не былі пастаўлены ў тэрмін, іх усталёўвалі на ўжо зьмешчаныя ў эксплюатацыі танкі. Танкам, якія атрымалі тэплавізары было прысвоена пазначэньне **2А2**). У боекамплект уваходзілі апэраныя бранябойныя подкалібэрныя снарады й фугасна-кумулятыўныя, прызначаныя для паразы шырокага спэктру мэтаў. Толькі 15 з 42 снарадаў захоўваліся ў клядцы першае чаргі, у кармавой нішы вежы пад вышыбной панэльлю; астатнія знаходзіліся зьлева ад мэханіка-кіроўцы без усякае абароны. Танкі другое й трэцяе сэрыяў, якія вырабляліся ў 1982—1984 гг., атрымалі пазначэньне **A1**. У ліку зьменаў было паляпшэньне прыбораў назіраньня камандзіру, прыцэла наводчыка, зьмена разьмяшчэньня боекамплекта, паліва ў мэтах падвышэньня бясьпекі й інш. Танкі чацьвёртае сэрыі, якія вырабляліся ў 1984—1985 гг., атрымалі пазначэньне **A3** і такія дапрацоўкі, як: новая радыёстанцыя, дадатковая абарона боекамплекту й інш.
У 1985—1987 гг. выраблялася пятая сэрыя машынаў, якія атрымалі самыя сур’ёзныя паляпшэньні з прадпрынятых на той момант: рэзкае павелічэньне бранявой абароны вежы, дадатковыя меры па падвышэньні выжывальнасьці экіпажу, уводзіны ўдасканаленага балістычнага вылічальніка ў СКА, уводзіны ў боекамплект снарадаў падвышанае магутнасЬці. Маса **ЛеапардУ 2А4** узрасла да 55 тонаў.

Да 1992 г. былі пабудаваныя тры дадатковыя партыі танкаў, у цэлым аналягічных машынам пятае сэрыі, і атрымалых тое ж пазначэньне.

Падчас вытворчасьці трох апошніх сэрыяў было прынята рашэньне пра пачатак працаў над праектамі мадэрнізацыі гэтых танкаў у сувязі зь зьяўленьнем у савецкім войску новых грозных танкаў, такіх як Т-80Б. На аснове дасьведчанае машыны Komponentenversuchstrager у 1991 г. было прапанавана некалькі праектаў, аднаму зь якіх пад пазначэньнем KWS II быў дадзены ход; пачынальна з 1995 г. пачалася мадэрнізацыя танкаў 6-8 сэрыяў да ўзроўню **Леапард 2А5**. Гэтыя машыны атрымалі новы люк мэханіка-кіроўцы, які забясьпечваў лепшы агляд і памяншэньне саслабленае зоны корпусу. Вежа была істотна мадэрнізавана: маска гарматы цалкам перапрацавана, лоб і барты былі прычынены модулямі разьнесенае (якая мае неэнэргетычныя рэактыўныя ўласьцівасьці) брані. Электрагідраўлікавая сыстэма стабілізацыі гарматы была заменена на меней пажаранебясьпечную, цалкам электрычную; наводчык атрымаў мадэрнізаваны прыцэл, а камандзір — незалежны цеплавізар 2-го пакаленьня, убудаваны ў панарамны прыбор назіраньня; палепшыліся характарыстыкі стабілізатара ўзбраеньня. Танк атрымаў сыстэму навігацыі GPS. Усе гэтыя мерапрыемствы прывялі да павелічэньня масы да 59,5-62 тонаў у залежнасьці ад камплекта брані.
Нарэшце, частка танкаў мадэлі **2А5** (225 шт.) з 2001 г. мадэрнізуюцца да ўзроўню самага сучаснага нямецкага АБТ, узроўню **Леапард 2А6**.
Новы танк атрымаў узмоцненае браняваньне вежы й дадатковую супрацьмінную абарону. Галоўным адрозьненьнем новае мадэлі зьяўляецца гармата Rhl 120/L55 з павялічанае на 11 калібраў (1320 мм) даўжынёю ствала. Разам са ствалом вырасьлі дульная энэргія й пачатковая хуткасьць снарадаў, а, як сьледзтва — іх бронепрабівальнасьць і далёкасьць паразы. Ня меней важны факт усталёўкі танкавае інфармацыйна-кіравальнае сыстэмы. Маса танка ўзрасла да 62 тонаў.

У 2010 годзе на выставе Eurosatory нямецкая кампанія Krauss-Maffei Wegmann (KMW) прадэманстравала новую, сёмую мадыфікацыю танка Leopard 2, пад назваю Leopard 2А7 +.

Новая мадыфікацыя танка ўяўляе сабою модульны пакет абнаўленьня які можа быць аптымізаваны з улікам пэўных запатрабаваньняў яго карыстальнікаў.
Новаўвядзеньні Leopard 2А7 + у параўнаньні з Leopard 2А6:
* кардынальна палепшаная браня;
* накладныя элемэнты, якія пакрываюць усю вежу, лабавую частку корпуса й дзьве траціны борта для абароны ад РПГ-7, мін, самаробных фугасаў, элемэнтаў касетных боепрыпасаў, ОБПС, процітанкавых ракетаў з оптыка-электроннымі, інфрачырвонымі й лязэрнымі сыстэмамі навядзеньня;
* рэалізацыя тэхналёгіі «лічбавая вежа»;
* паляпшэньне характарыстыкаў СУО, каб стралкам, асабліва ў руху, было лепш навесьці гармату на аб’ект;
* уводзіны ў канструкцыю танка «камандзірскага» тормазу, дазваляе камандзіру танка ў любы момант спыніць танк;
* даданьне ў боекамплект танка сучасных снарадаў;
* абсталяваньне стабілізаваным дыстанцыйна кіраваным баявым модулем дапаможнага ўзбраеньня;
* сыстэмы сувязі, што дазваляюць экіпажу абменьвацца інфармацыяю з атачальнай танк пяхотаю;
* укараненьне ў канструкцыю танка дапаможнае сілкавальнай усталёўкі, якая сілкуе электраэнэргіяю шматлікія электронныя сыстэмы безь неабходнасьці ўключэньня асноўнага рухавіка: тым самым ня толькі эканоміцца мотарэсурс, але й зьмяншаецца цеплавая й акустычная прыкметнасьць машыны;
* усталёўка абсталяваньня, прызначанага для ўключэньня кожнага асноўнага баявога танка ў адзіную аўтаматызаваную сыстэму тылавога забесьпячэньня: гэта значна спрашчае й паскарае працэс забесьпячэньня танкавых падразьдзяленьняў боепрыпасамі, палівам і іншай тылавой маёмасьцю.

Маса танка Leopard 2А7 + значна больш, чым у папярэдняе мадыфікацыі й можа дасягаць 70 тонаў.

## Канструкцыя
«Леапард 2» мае клясычную кампаноўку, зь месцаваньнем маторна-трансьмісійнага аддзяленьня ў кармавое, баявога аддзяленьня ў сярэдняе й аддзяленьні кіраваньня — у лэбавай частцы машыны. Экіпаж танка складаецца з чатырох чалавек: камандзіра, наводчыка, зараджалага й мэханіка-кіроўцы.

### Бранявы корпус і вежа
Вежа й корпус зварныя. Верхні лабавы ліст корпуса мае вялікі кут нахілу. Браня вежы тыпу «Чобхэм» і бартавыя экраны з армаванае гумы.

### Узбраеньне
Леапард 2 абсталяваны магутнае 120-мм гладкаствольнаю гарматаю Rh-120 фірмы Rheinmetall. Кароткі ствол прылады спрашчае стабілізацыю пры руху танка й палягчае ягонае балянсаваньне; таксама павялічваецца дакладнасьць стральбы на ходу. З гарматаю спараны кулямёт MG3 калібру 7.62-мм.

#### Сыстэма кіраваньня агнём
Танк мае сыстэму кіраваньня агнём, якая лічыцца аднае з самых лепшых у сьвеце. Сыстэма перапрацоўвае вялікую колькасьць дадзеных для стральбы ў розных варыянтах. Для прыцэльваньня й паразы мэты наводчыку трэба толькі абраць мішэнь і паставіць на яе маркер. Выявіць замаскіраваныя аб’екты дапамагае адмысловы датчык, які рэагуе на іх цеплавое выпраменьваньне.

### Сродкі назіраньня
Асноўным прыцэлам наводчыка зьяўляецца EMES-12, распрацаваны фірмаю Carl Zeiss. У прыцэл сумешчаны лязэрны ды стэрэаскапічны далямер. Камбінацыя двух далямераў, якія выкарыстоўваюць розныя прынцыпы для вызначэньня адлегласьці да цэлі, дазваляе павялічыць пэўнасьць і дакладнасьць вымярэньня. Наводчыкам выкарыстоўваецца дапаможны прыцэл — монакулярны пэрыскапічны TZF-1A, аналягічны ўсталяванаму на танку Леапард 1. У камандзіра ўсталяваны панарамны ппэрыскапічны прыцэл PERI-R-12 са стабілізаванаю лініяю візаваньня. Камандзір танка можа самастойна наводзіць гармату, для чаго ўжываецца мэханізм сынхранізацыі аптычнае восі прыцэлу й восі ствала прылады. У цёмны час суткаў выкарыстоўваюцца актыўныя ІЧ прыборы начнога бачаньня й наглядальныя прылады з электронна-аптычнымі ўзмацняльнікамі. У адрозьненьне ад танка Леапард 1 ІЧ пражэктар «Леапарда-2К» усталяваны стацыянарна й прычынены вежаваю бранёю.

### Сродкі сувязі

### Рухавік і трансмісія
Сілкавальная ўсталёўка аб’яднана ў адзіны канструкцыйны блёк; у палявых умовах яго можна замяніць за 15 хвілін. Рухавік у МТО разьмешчаны ўздоўж корпуса танка, а паміж МТО і баявым аддзяленьнем усталявана вогнетрывалая перагародка. Танк мае многапаліўны V вобразны 12 цыліндравы чатырохтактны дызэльны рухавік MB 873 магутнасьцю 1500 л. з. пры 2600 пра/мін.

Трансьмісія HSWL-354/3 фірмы Рэнк гідрамэханічная з блякаваным комплексным гідратарнсфарматарам, 4-ступеністаю плянэтарнаю каробкаю перадач і дыфэрэнцыяльным двухпатокавым мэханізмам заваротку з гідрааб’ёмнай перадачаю. Гідратарнсфарматар выключаецца з дапамогаю блякавальнага фрыкцыёну.

Каробка перадач складаецца з трох плянэтарных шэрагаў з дыскавымі тармазамі, якія забясьпечваюць уключэньне I, II і III перадачаў, і блякавальнага фрыкцыёну для ўключэньня IV перадачы. Рэвэрс уключаецца з дапамогаю фрыкцыйных элемэнтаў; ён дае магчымасьць хуткага пераключэньня зь пярэдняга на задні ход у момант калі танк яшчэ працягвае рухацца наперад (з хуткасьцю ня больш за 8 км/г).

### Хадавая частка

## Галерэя

Файл:Holland Leopard 2A6 02.jpg
Файл:Kampfpanzer Leopard 2 A6.jpg
Файл:Spanish Leopard IIe tank.jpg


## На ўзбраеньні
*  Нямеччына — 1351 «Леапард 2» усіх мадыфікацыяў, па стане на 2010год, на ўзбраеньні 408 танкаў Леапард 2 (2008 год)
*  Аўстрыя — 114 «Леапард 2A4», па стане на 2010 год
*  Грэцыя — 170 «Леапард 2A6HEL», па стане на 2010 год. 183 Leopard-2А4 пастаўлена ў 2005—2007 са складу ВС Нямеччыны, кантракт на ліцэнзійную зборку 170 Леапард 2A6HEL да 2011 году
*  Данія — 65 «Леапард 2A5», па стане на 2010 год . 82 Leopard-2A5DK пастаўлена ў 1998—2005 са складу ВС Нямеччыны,32 на запчасткі
*  Гішпанія — 108 «Леапард 2A4» і 206 «Леапард 2A6E», па стане на 2010 год 
*  Канада — 40 «Леапард 2A4» і 20 «Леапард 2A6», па стане на 2010 год .Набыты са складу ВС Нідэрляндаў.
*  Нідэрлянды — 18 траўня 2011 сьпісаны ўсе танкі Leopard-2. Нідэрлянды сталі першай дзяржаваю Заходняе Эўропы, якія цалкам адмовіліся ад цяжкае браняванае тэхнікі.
*  Нарвэгія — 52 «Леапард 2A4», па стане на 2010
*  Польшча — 128 «Леапард 2A4», па стане на 2010
*  Партугалія — 38 «Леапард 2A6», па стане на 2010
*  Сынгапур — 96 «Леапард 2A4», па стане на 2009
*  Турэччына — 298 «Леапард 2A4», па стане на 2010
*  Фінляндыя — 100 «Леапард 2A4», па стане на 2010 год. 124 Леапард 2A4 са складу ВС Нямеччыны
*  Чылі — 140 «Леапард 2A4», па стане на 2010 год.118+22 на запчасткі Леапард 2A4 са складу ВС Нямеччыны будзе пастаўлена да 2011
*  Швайцарыя — 353 Pz-87 Leo, па стане на 2010 год
*  Швэцыя — 160 Strv-121 і 120 Strv-122, па стане на 2010 год
*  Саудаўская Арабія — Нямеччына пагадзілася паставіць Саудаўскае Аравіі больш 200 танкаў «Леапард» 2A7 па стане на 2011год

## Крыніцы

## Літаратура
* 
* 
* 
* 
* Н. Л. Валкоўскі "Сучасная Баявая тэхніка. Сухапутныя войскі"Выдавецтва «Палігон»2006 г.стр10.

## Вонкавыя спасылкі

* Відэаролік: Leopard 2 — асноўны баявы танк

Катэгорыя:Танкі Нямеччыны
Катэгорыя:Асноўныя баявыя танкі